钦定古今图书集成/明伦汇编/官常典/第789卷 > 贾昌衡
## 钦定古今图书集成/明伦汇编/官常典/第789卷 > 贾昌衡

按《宋史贾昌朝传》：“昌朝弟昌衡，字子平，举进士，为梓
州路转运判官。贾人请富顺井盐吏，视贿多寡为先
后，昌衡一随月日给之。泸州边夷蛮，故时守以武吏，
昌衡请由东铨调选。蛮驱马来市，官第其良驽为二
等，上者送秦州，下者辄轻估直而抑买，昌衡请严禁
之。徙提点淮南刑狱、广东转运使，徙两浙路。熙宁更”
法度、核吏治，昌衡数以利害闻，神宗奖其论奏忠益，
召为户部副使、提举市易司课羡，增秩右谏议大夫，
加集贤殿修撰、知河南府。历陈郓、应天府、邓州，以正
议大夫致仕，卒。从子炎。